  Майя Бывальцева Куазь пӧсь но кӧс возиськемен сэрен Удмуртиысь нюлэсъёсын тылпу потонлы кышкытлык будӥз. Музъем вылысен сикъёсты чаклан 307 маршрутъёсъя мынэ. Со сяна, югдурез чаклан понна 10 пол омыре ӝутскылӥзы ни, оглом 36 часлэсь трос лобазы. Со сярысь улосвыл тӧролэн но кивалтэтлэн пресс-службазы ивортэ. 11-12 пӧсьтолэзе ортчытэм авиапатрулирование дыръя тылпу потон учыръёс шараямын ӧвӧл. Омырысен нюлэсъёсты кык маршрутъёсъя чаклало, оглом 1 сюрс 225 иськеме лобало. Таяз арын элькунын 12 нюлэс тылпуосты пусйизы, оглом 0,94 гектар вылын, кылем арын сярысь со 1,5 поллы ӧжытгес Нюлэсъёсысь тылпуосты кысонын «Экология» йӧскалык ӵектослэн «Сохранение лесов» федерал ӵектосэз улсын вуэм выль техникаез куто. 2019-тӥ арын 51 нимысьтыз техника басьтӥзы. 2020-тӥ арын эшшо 25 машинаос вуизы. Пусъём, 1-тӥ куарусёнысен Удмуртиын тылпуосты алонъя нимысьтыз режим ужа. Нюлэскысь тылпуосты адӟисьёсты элькунысь инкуазез утёнъя министерствое 56-93-60 но 8-800-100-94-00 номеръёсъя яке Россиысь МЧС-э 01, 112 телефон номеръёсъя жингыртыны куро. Тегъёс: тылпу Удмуртия алон нюлэс инкуазь  